Visit Site
Recommended byColombia
టెలికమ్యూనికేషన్స్ రంగంలో ప్రస్తుతం కన్సాలిడేషన్ దశ నడుస్తుండగా..ఫైబర్ టు హోమ్ పేరుతో ఇంటర్నెట్‌తో కూడిన వినోద సాధనసేవలను అందిస్తోంది జియో. న్యూఢిల్లీ, ముంబైలో ఈ సర్వీసు ప్రారంభించింది. ఇప్పటిదాకా వైర్ నెట్‌తో ఎవరూ ఫోన్ కాల్స్ వీడియోలు ఇచ్చిన దాఖలాలు లేవు. ఎయిర్‌టెల్, రిలయన్స్ ల్యాండ్ లైన్ ఫోన్లు ఉన్నా ఇంటర్నెట్ ఆధారిత టివి సౌకర్యం తక్కువనే చెప్పాలి అందుకే రిలయన్స్ జియో . ఇంటర్నెట్ ఆధారిత ఫోన్ కాల్స్‌కి ప్రభుత్వం నుంచి అనుమతి గతంలో లేదు. మే1 న ప్రభుత్వం ఇందుకు అనుమతి ఇవ్వగా ఆ నిబంధనల మేరకు జియో పైబర్ టూ హోమ్ ఫోన్ పనిచేస్తుందని తెలుస్తోంది. అలానే జియో టివి యాప్ ద్వారా ఇందులో టివి ఛానల్స్ చూసే సౌకర్యం అదనం. ఇంకా ఇందులో అదనపు హంగు ఏమిటంటే ఒకసారి లైవ్ వచ్చిన కార్యక్రమాన్ని ఏడు రోజుల వరకూ వెనక్కి వెళ్లి చూడొచ్చట. ఇలాంటి అనేక హంగులతో వస్తోంది వస్తోంది అంటూ ఊరిస్తోన్న జియో ఫైబర్ టూ హోమ్ కోసం చాలామంది ఎదురు చూస్తున్నారు. దీన్ని ఎదుర్కోవడానికే ఎయిర్‌టెల్ 300 ఎంబిపిఎస్‌ స్పీడ్‌తో బ్రాడ్ బ్యాండ్ సేవలు విస్తరించేందుకు ప్రయత్నాలు మొదలుపెట్టుంది. ఐనా జియో తక్కువ రేటుకి ఎక్కువ ఫీచర్లు అందించనుందనే ప్రచారం జరుగుతోంది